Referat generalforsamling 28.marts 2017

Til stede: Michael (nr.8), Henrik (nr.40), Karin (nr.44), Morten (nr.54), Jannie (nr.56), Michael & Karin (nr.58), Murat (nr.62), Kenneth & Lea (nr.76), Ole (nr.84)

Dagsorden:

1. Velkomst.
2. Valg af dirigent.
3. Aflæggelse af årsberetning af formanden.
4. Forelæggelse til godkendelse af årsregnskab med påtegning af revisor.
5. Forelæggelse til godkendelse af budget for det kommende år og prognose for det følgende år.
6. Forslag fra bestyrelsen eller medlemmer.
7. Godkendelse af medlemmers anmodning om tilladelse til forbedringer og forandringer.
8. Valg af bestyrelse, suppleanter og formand.
9. Valg af revisor og suppleant.
10. Eventuelt.

**1:Velkomst**

Formanden byder velkommen til de fremmødte grundejere.

**2: Valg af dirigent**

Det besluttes at formanden styrer mødet, idet ingen fremmødte ønsker at være dirigent. Det konstateres at generalforsamlingen er lovligt varslet.

**3: Aflæggelse af årsberetning af formanden**

Formanden fremlægger sin årsberetning.

Der har været afholdt 4 bestyrelsesmøder siden sidste GF. De største projekter har været vedr.

Grundet den ny affaldsordning som trådte i kraft i uge 38.

Etablering afskærmning til skraldespandene for boliger uden forhave.

Etablering af cykelstativer ved indhegningen v. Promenaden 4

Herudover har der været udført udbedring af afvandings render (skift af betonrender )

Samt etablering af fartdæmper ved indsnævringen på vej 1.

Dialogmøde med grundejerforeninger, vejlaug og boligforeninger i Vallensbæk Nord ( Okt. )

Check evt. referat på Vallensbæk kommunes hjemmeside.

Gennemgang af haver / fællesarealer - Udsendelse af udbedringsønsker vedr. haver. Dette skal der følges op på igen.

Bestyrelsen har lagt et brev I postkassen hos nr. 48 og gjort opmærksom på at deres hund er til gene, når den står ude tidligt morgen eller sen aften. (som respons på modtaget klage fra Nr. 52)

I januar oplevede enkelte problemer vedr. stoppet kloak. Efter kontakt med HOFOR / kommunen – blev det besluttet at få en kloakmester til at spule, hvilket løste problemet. Bestyrelse overvejer at indføre en årlig spuling. Kort over kloak modtaget fra kommunen.

**4: Forelæggelse til godkendelse af årsregnskab med påtegning af revisor**

Regnskabet for 2016 fremlægges af Kenneth.

Regnskabet for 2016 er med et negativt resultat på ca. 40.000, pga. tidligere nævnte anlægsarbejder.

Regnskabet for 2016 blev herefter godkendt.

**5: Forelæggelse af budget for 2016**

Der budgetteres med 52.500 til vedligeholdelse af fællesarealer og ligeledes 45.000 til vinterforanstaltninger.

Budgettet for 2017 godkendes herefter.

**6: Forslag fra medlemmer og bestyrelse**

Bestyrelsen har modtaget 2 forslag

**FORSLAG NR. 1:**

*Asfaltbump til fartnedsættelse i stedet for det gummibump der er sat op.*

*Da det ikke er alle der har store og hurtige biler, det er hårdt for bilen.*

*Evt. et mildere gummibump hvis et asfaltbump er for dyrt.*

*Mvh*

*Promenaden 44*

Efter en kort diskussion blev alle enige om at erstatte den nuværende løsning, med en som er blidere ved bilerne – men samtidigt har samme fartdæmpende effekt.

**FORSLAG NR.2:**

*Alt pileflet og andet træværk rundt i haverne tages ned af ejer/udlejer indenfor frist sat ved generalforsamlingen.*

*Alle hække burde være vokset op og vi kan få et mere ensartet område med bøgehæk som oprindelig var planlagt.*

*Er der behov for indhegning af have udover bøgehækken, da kan benyttes hønsenet. Er der ingen bøgehæk plantet, når pileflet/træværk fjernes, da skal bøgehækken plantes indenfor frist sat ved generalforsamlingen.*

*I takt og tone er nævnt, at det midlertidigt er tilladt at opsætte pileflet mens bøgehækken vokser op. Dette er vedtaget og skrevet i 2008. Ejer/udlejer må sørge for at holde bøgehækken, så denne ikke går ud. Sker dette må ny straks plante en ny.*

*Mvh*

*Promenaden 56*

Efter en diskussion vedr. pileflet og generel manglende pasning af hække og haver,

Blev forslaget nedstemt. Det blev i stedet aftalt at starte en dialog op vedr. pasning af haver og hække. Bestyrelsen vil prøve at få arrangeret et møde med administratorer for lejeboligerne.

**7: Anmodninger fra medlemmer om tilladelse til forbedringer**

Bestyrelse har ikke modtaget nogen anmodninger.

**8: Valg til bestyrelsen**

Bestyrelsen bestående af Henrik, Jannie, Michael, Morten og Kenneth modtager alle genvalg.

Bestyrelsen konstituerer sig ved først kommende bestyrelsesmøde.

**9: Valg til revisor**

Martijn (Nr.66) som har været revisor på 2016 regnskabet forventes at forsætte.

**10: Eventuelt.**

Alle bidrog til en livlig diskussion vedr. følgende emner som blev nævnt.

Bestyrelsen foreslår at genoptage en tidligere tradition om at afholde en sommerfest for foreningens beboere. Vi prøver at sende en føler ud vedr. et par lørdag i August når alle er hjemme fra sommerferie.

Kenneth spurgte om muligheden for at køre kontingent opkrævningerne udenom Nets.

Det var der ikke opbakning til. Flere mente at det kunne give unødige udeståender. Det blev aftalt at kontakte Nets igen og bede dem få ordnet deres udeståender med kasserren.

Der blev nævnt at enkelte har opsat parabol på husmuren, hvilket strider mod vedtægterne.

Mange steder trænger hegn/skure/carporte at blive malet. Alle bør male min. hver 3. år.

Diskussion vedr. vores fællesarealer, og pasning af haver mm. fortsatte og det blev besluttet at tage en gennemgang sammen med vores gartner, og få styr på diverse træer mm.

Herefter blev mødet hævet. Der takkes for god ro og orden.

 Bestyrelsen, Solsikkehusene.